

**ระบบเตือนภัยเศรษฐกิจอุตสาหกรรมภาคตะวันออก**

**เดือนมีนาคม 2568 “ส่งสัญญาณเฝ้าระวังต่อเนื่อง” จากเดือนก่อน**

**คาดการณ์เฉลี่ย 2 เดือนข้างหน้า “ส่งสัญญาณเฝ้าระวังลดลง” จากปัจจุบัน**

**คาดการณ์เฉลี่ย 4-6 เดือนข้างหน้า “ส่งสัญญาณปกติเบื้องต้น” ฟื้นตัวจากปัจจุบัน**

**เผยแพร่ : 25 มีนาคม 2568**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**

**ประเด็นสำคัญ : เดือนมีนาคม 2568**

* + **เศรษฐกิจอุตสาหกรรมภาคตะวันออกส่งสัญญาณเฝ้าระวังต่อเนื่อง**
	+ **ปัจจัยภายในประเทศอยู่ในเกณฑ์เฝ้าระวังต่อเนื่อง ตามการบริโภคภายในประเทศที่ชะลอตัวลง รวมทั้งความเชื่อมั่นทางธุรกิจในกลุ่มการผลิตยานยนต์ที่ยังคงอยู่ในระดับต่ำ**
	+ **ปัจจัยต่างประเทศอยู่ในเกณฑ์ปกติเบื้องต้น แต่เริ่มมีความกังวลถึงการชะลอตัวลงของเศรษฐกิจทั้งในสหรัฐอเมริกาและสหภาพยุโรป จากสงครามทางการค้าที่มีแนวโน้มรุนแรงเพิ่มมากขึ้น**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบ เดือนมีนาคม 2568**

 **CONS\_11 CONS \_18 MNR\_TH NEW\_BOT PRO\_TH**

 **BSI\_TH\_3E BCI\_US CCI\_OECD CCI\_EA19 PMI\_JP**

 **CONS\_11 CONS\_18 MNR\_TH NEW\_BOT PRO\_TH**

 **BSI\_TH\_3E BCI\_US CCI\_OECD CCI\_EA19 PMI\_JP**

**คาดการณ์ 2 เดือนข้างหน้า (เม.ย.-พ.ค.68) “ส่งสัญญาณเฝ้าระวังลดลง”** โดยปัจจัยภายในประเทศยังคงชะลอตัวจากยอดขายรถจักรยานยนต์ที่มีแนวโน้มลดลงในระยะข้างหน้า อย่างไรก็ตามความเชื่อมั่นทางธุรกิจมีแนวโน้มฟื้นตัวตามภาคการส่งออกที่ยังขยายตัวได้ ส่วนปัจจัยต่างประเทศยังมีแนวโน้มเติบโตได้ในระยะข้างหน้า อย่างไรก็ตาม การขึ้นภาษีนำเข้าสินค้าของสหรัฐอเมริกายังคงเป็นประเด็นที่ต้องเฝ้าระวังต่อไปในระยะข้างหน้า

**คาดการณ์ 4-6 เดือนข้างหน้า (มิ.ย.-ส.ค.68) “ส่งสัญญาณปกติเบื้องต้น”** ค่าวัฏจักรภาพรวมมีแนวโน้มขยายตัวและกลับเข้าสู่ระดับปกติเบื้องต้นตามระดับความเชื่อมั่นทางธุรกิจที่เพิ่มขึ้นจากการส่งออกและการเบิกจ่ายของภาครัฐ สำหรับปัจจัยต่างประเทศส่งสัญญาณปกติเบื้องต้น แต่ยังคง
ต้องเฝ้าระวังในภาคการผลิตของญี่ปุ่นที่ยังคงหดตัว รวมทั้งผลกระทบจากความไม่แน่นอนของนโยบายด้านเศรษฐกิจ และการค้าของสหรัฐอเมริกา

**ระดับสัญญาณเตือนภัยขององค์ประกอบหลัก ปัจจัยภายในประเทศ : *“ส่งสัญญาณเฝ้าระวังต่อเนื่องจากเดือนก่อน”***

* **ยอดขายรถจักรยานยนต์ (CONS\_11) : “ส่งสัญญาณเฝ้าระวังต่อเนื่อง” ค่าวัฏจักรหดตัวต่อเนื่อง** สอดคล้องกับยอดจำหน่ายที่ยังมีแนวโน้มอยู่ในระดับ
ที่ลดลง เมื่อเปรียบเทียบกับช่วงเดียวกันในปีก่อน โดยปัจจัยด้านกำลังซื้อและการเข้มงวดในการให้สินเชื่อยังคงเป็นข้อจำกัดของยอดขายจักรยานยนต์
* **ดัชนีปริมาณจำหน่ายน้ำมันฯ (ปรับฤดูกาล) (CONS\_18) : “ส่งสัญญาณเฝ้าระวังต่อเนื่อง” ค่าวัฏจักรหดตัวต่อเนื่อง** ตามปริมาณจำหน่ายที่หดตัวจากช่วงเดียวกันในปีก่อน หลังจากการบริโภคน้ำมันเร่งตัวสูงไปแล้ว แต่มีแนวโน้มขยายตัวได้จากการเดินทางภายในประเทศช่วงวันหยุดยาวที่จะมาถึงในเดือนหน้า
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : “ส่งสัญญาณเฝ้าระวังต่อเนื่อง” ค่าวัฏจักรหดตัวต่อเนื่อง** สอดคล้องกับทิศทางอัตราดอกเบี้ยนโยบายที่อาจมีการปรับลดอัตราดอกเบี้ยได้อีก เพื่อให้สอดคล้องกับระดับอัตราเงินเฟ้อ และภาวะเศรษฐกิจที่เริ่มเติบโตช้าลง
* **ดัชนีคำสั่งซื้อใหม่ทั้งหมดของไทย (NEW\_BOT) : “ส่งสัญญาณเฝ้าระวังลดลง” ค่าดัชนีขยายตัวจากเดือนก่อน** ตามค่าดัชนีความเชื่อมั่นด้านคำสั่งซื้อที่ปรับเพิ่มขึ้น โดยในภาคการผลิตเพิ่มขึ้นในกลุ่มผลิตเหล็กที่เพิ่มขึ้นจากผลดีของงานโครงการก่อสร้างภาครัฐที่เบิกจ่ายต่อเนื่อง อย่างไรก็ตาม สำหรับ
ความเชื่อมั่นในด้านคำสั่งซื้อ ในภาคที่มิใช่ภาคการผลิตปรับลงลดในธุรกิจกลุ่มค้าปลีก ส่วนหนึ่งมาจากการที่ผู้บริโภคระมัดระวังในการใช้จ่ายเพิ่มมากขึ้น
* **ดัชนีการผลิตของไทย (PRO\_TH) : “ส่งสัญญาณเฝ้าระวังลดลง” ค่าวัฏจักรขยายตัวจากเดือนก่อน** โดยค่าดัชนียังอยู่เหนือระดับ 50 ตามกลุ่มผลิตอาหารที่ดีขึ้น จากการส่งออกที่ขยายตัวได้ในสินค้า ทูน่ากระป๋อง อาหารสัตว์เลี้ยง และเครื่องดื่ม อย่างไรก็ตาม กลุ่มยานยนต์ความเชื่อมั่นยังคงอยู่ในระดับต่ำ
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังลดลง” ค่าดัชนีขยายตัวจากเดือนก่อน** ในเกือบทุกหมวดธุรกิจ โดยเฉพาะความเชื่อมั่นในกลุ่มผลิตชิ้นส่วนอิเล็กทรอนิกส์ รวมถึงกลุ่มผลิตอาหาร ที่ความเชื่อมั่นด้านการผลิตเพิ่มขึ้นตามอุปสงค์ของประเทศคู่ค้า ส่วนภาคที่มิใช่การผลิตปรับตัวดีขึ้น นำโดยกลุ่มการค้าปลีก รวมทั้งกลุ่มก่อสร้างภาครัฐและเอกชนที่ไม่ใช่ที่อยู่อาศัย ที่มีความเชื่อมั่นเพิ่มขึ้นในด้านปริมาณงานก่อสร้างเป็นสำคัญ

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้น”***

* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณปกติเบื้องต้น” ค่าดัชนีขยายตัวจากเดือนก่อน** จากการปรับลดลงของอัตราดอกเบี้ยนโยบาย อย่างไรก็ตามเริ่มมีความกังวลต่อการชะลอตัวของเศรษฐกิจสหรัฐอเมริกา จากความไม่แน่นอนเกี่ยวกับนโยบายเศรษฐกิจและการค้าในระยะข้างหน้า
* **ดัชนีความเชื่อมั่นผู้บริโภคของโออีซีดี (CCI\_OECD) : “ส่งสัญญาณปกติเบื้องต้น” ค่าดัชนีหดตัวเล็กน้อยจากเดือนก่อน** ตามค่าดัชนีที่ปรับลดลงเล็กน้อยจากเดือนก่อน โดยผู้บริโภคในหลายประเทศยังมีภาวะเสี่ยงจากราคาสินค้าที่เพิ่มขึ้นจากสงครามการค้า ทำให้ความเชื่อมั่นผู้บริโภคชะลอตัวในเดือนนี้
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณปกติเบื้องต้น” ค่าดัชนีขยายตัวเล็กน้อยจากเดือนก่อน** แต่ค่าดัชนียังคงอยู่ต่ำกว่าระดับ 100 โดยสหภาพยุโรปยังคงเผชิญความเสี่ยงจากนโยบายทางการค้าของสหรัฐอเมริกาที่อาจกระทบต่อราคาสินค้าและทำให้ค่าครองชีพสูงขึ้น
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณปกติเบื้องต้น” ค่าดัชนีขยายตัวจากเดือนก่อน** แต่ยังคงอยู่ต่ำกว่าระดับ 50 เนื่องจากผลผลิตรวมทั้งคำสั่งซื้อใหม่ยังคงหดตัว จากกำลังซื้อในประเทศที่ยังอ่อนแอและตามการส่งออกที่หดตัว โดยเฉพาะในสหรัฐอเมริกา และจีน ดังนั้นจึงทำให้การจ้างงานปรับลดลงในเดือนนี้ ขณะที่ต้นทุนการผลิตปรับเพิ่มขึ้นตามค่าแรง และราคาวัตถุดิบ ส่งผลให้ราคาขายสินค้าปรับเพิ่มขึ้นตาม



**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน
แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_3E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ
สหภาพยุโรป (CCI\_EA19) และดัชนีชี้นำเศรษฐกิจของโออีซีดี (CCI\_OECD)**
ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนมกราคม-กุมภาพันธ์ 2568)

**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

